Peter Dalcher

De **Peter Dalcher** (* 26. April 1926 z Pessac, Aquitaanie, z Frankrych; † 30. Dezämber 2010 z Zuug; Bürger vo Brattele) isch en Schwyzer Spraachwüsseschafter und Lexikograaf gsy und de föift Scheffredakter vom *[[Schweizerisches Idiotikon|Schwyzerischen Idiotikon]]*. Er hät sich aber au starch für Kunscht, Cabaret und Politik intressiert, und sys ganz bsunder Aaligge sind zum äinte d Näme vo Fisch und zum andere di änglische Woort im Schwyzertüütsch gsy.

## Läben und Schaffe
De Dalcher isch z Frankrych uf d Wält choo, wo syn Vater – en promowierte Nazionaalökonoom – für es Schwyzer Undernäme gschaffet hät. Syn Götti isch de Baselbieter Tieläktschriftsteler Traugott Meyer gsy. Gly drufabe sind s i d Schwyz zruggzüglet und uf Zuug go wone, wil de Vatter Finanzscheff bi de Landis & Gyr woorden isch; z Zuug hät de jung Dalcher dän au d Primaar- und d Kantonsschuel bsuecht. Gstudiert hät er Gërmanischtik und Anglischtik a den Uniwërsitëëte vo Züri, Basel und Aberdeen (Schottland). Promowiert hät er bim Ruedolf Hotzeköherli über di spaatmittelalterlich Fischerei-Terminology im *Zuger Uurkundebuech* (usechoo 1957).

1955 isch de Dalcher as Nachfolger vo de Clara Stockmeyer Redakter am *Schwyzerischen Idiotikon* woorde. Scho vorane hät er as Studänt na untruckts Materiaal vom *Idiotikon* für s *[[Deutsches Wörterbuch|Tüütsch Wöörterbuech]]* (de «Grimm») zämegstellt ghaa. Vo 1974 bis zu synere Pänsionierig 1991 isch er dänn (as Naachfolger vom Hans Wanner und as Voorgänger vom Peter Ott) am *Idiotikon* Scheffredakter gsy. A der Uni Züri hät er mängs Maal d Voorläsig «Yfüerig i s Schwyzertüütsch Wöörterbuech» ghalte. A der Uni Fryburg im Üechtland hät er ab 1969 de Studänte Mittelhoochtüütsch bypraacht, und 1976 hät er deete de Titulaarprofässer für tüütschi Spraachwüsseschaft überchoo. Es Speziaalinträsse sind d Anglizisme im Schwyzertüütsch gsy; vo dëne hät er e groossi Samlig aagläit, wo jetz im Archyv vom *Schwyzerischen Idiotikon* z Züri lyt und 2020 online für d Forschig paraatgstelt woorden isch. Bsunders aataa händ ems au d Fischnäme – de Dalcher isch en passionierte Flüügefischer gsy – und Chindervëërsli.

Verhüraatet gsy isch de Dalcher mit de Hanni Dalcher-Gassmann (1926–2019). Er isch für di Freisinige Mitgliid vom Zuger Groosse Gmäindraat gsy, und er isch au im Zuger Kantonsschuelraat gsässe. Ygsetzt hät er si ganz bsunders für d Landschaft vo synere Häimet, für Sankt Verena ob Zuug, für d Morëënelandschaft bi Mänzige oder für s Süremoos uf dem Walchwylerbëërg. Ussert dëm hät de Dalcher e groossi Affinitëët zur Kunscht und Kultuur ghaa. Er isch Presidänt gsy vo de Zuger Kunschtgsellschaft und hät d Kultuur understützt. Er hät sogaar Stuck für s *Cabaret Durzug* gschribe.

## Eerige
De Dalcher isch für sys Schaffe mee as äimaal ggeert woorde. So hät er 1991 der Anerchänigsprys vom Kanton Zug «für syni Verdienscht as Spraachwüsseschafter und syni Tëëtigkäit i kulturelle Veräinigunge» überchoo, me hät 2001 z Fryburg für en e Tagung duregfüert, und me hät em zwoo Fäschtschrifte gwidmet:
* *Festgabe für Peter Dalcher, überreicht von seinen Redaktionskollegen.* Züri 1987. [Mit ere Bibliografy.]
* *Gömmer MiGro? Veränderungen und Entwicklungen im heutigen SchweizerDeutschen. Ergebnisse der sprachwissenschaftlichen Tagung zum 75. Geburtstag von Peter Dalcher, Freiburg/Schweiz, 4./5. Mai 2001,* useggëë vom Beat Dittli, de Annelies Häcki Buhofer und em Walter Haas, Fryburg 2003 (Germanistica Friburgensia 18). [Mit ere Bibliografy.]

Naarüeff hät er au e paar überchoo, am uusfüerlichschte isch dëë:
* Hans-Peter Schifferle: ''Fasziniert von den Wörtern. Gedanken zum Abschied von Peter Dalcher.'' I: *Schweizerdeutsches Wörterbuch. Bericht über das Jahr 2010,* Züri 2011, S.&nbsp;16–20.

## Uusgläsni Publikazioone
**Schwyzerischs Idiotikon**
* I de Bänd 12, 13, 14 und 15 vom *Schwyzerischen Idiotikon* hät de Dalcher under anderem di folgende Woortfamilien lexikograafisch uufgschaffet: *Togg* (‚zurechtgeschnittenes Stück Holz‘ usw.), *Toggel I* (‚Puppe‘ usw.), *Toggel II* (‚dämonisches Wesen‘ usw.), *Duggāt, Tokter, Dili* (‚Decke‘, zäme mit em Guntram Saladin), *dann/denn, Tann, dünn, Ge-ding* (‚Gerichtsversammlung‘ usw.), *Līb-Ge-ding* (‚Nutzungsrecht‘ usw.), *tangg* (‚feucht‘ usw.), *tanzen, dar* (‚dorthin‘ usw.), *dorren, dürr, ver-derben/ver-dërben, durch, Darm, Tässlen* (‚Eigentumsmarke‘ usw.), *diser, Tūsch, Tutsch* (‚Stoss‘ usw.), *drī* (‚drei‘), *trëffen* (Zämesetzige), *tragen, Trahen* (‚Träne‘), *trüejen* (‚zunehmen‘ usw.), *trōlen* (‚rollen‘ usw.) und *trölen* (‚drehend bewegen; verzögern‘), *Trollen* (‚unterentwickelte Frucht‘ usw.), *Trom* (‚Ende, Fadenende‘), *tränken, trinsen* (‚ächzen, keuchen‘), *trischāggen* (‚prügeln‘), *Tratsch* (‚Klatsch‘ usw.), *Wīer* (‚Weiher‘), *Wächter* (Simplex), *wëder* (zäme mit em Peter Ott).

**Monografy**
* ''Die Fischereiterminologie im Urkundenbuch von Stadt und Amt Zug 1352 bis 1528.'' Diss Uni Züri, Frauefäld 1957 (Beiträge zur schweizerdeutschen Mundartforschung VII).

**Mitaarbet**
* Hans Bossard, under Mitaarbet vom Peter Dalcher: *Zuger Mundartbuch. Grammatik und Wörterverzeichnisse.* Züri 1962 (Grammatiken und Wörterbücher des Schweizerdeutschen IV).
* *Glossar* zum *Zuger Urkundenbuch von Stadt und Amt Zug (1352–1528),* useggëë von ere Kommissioon vom Zuger Verein für Heimatgeschichte, Zuug 1964, S.&nbsp;1509–1536.

**Uufsätz**
* *Die zugerischen Mundartformen. Ein Beitrag zur Sprachgeographie.* I: *Zuger Neujahrsblatt 1951,* Zuug 1951, S.&nbsp;27–38.
* *Von der Sprache der Baarer.* I: *Heimatbuch Baar,* Baar 1958, S.&nbsp;56–61.
* *Zur Mundart von Cham.* I: *Zuger Neujahrsblatt 1958,* Zuug 1958, S.&nbsp;52–68.
* *Über Relativpronomen im Schweizerdeutschen.* I: *Sprachleben der Schweiz. Sprachwissenschaft, Namenforschung, Volkskunde* [= Fäschtschrift für de Ruedolf Hotzeköherli], useggëë vom Paul Zinsli und anderne, Bëërn 1963, S.&nbsp;115–132.
* ''Der Einfluss des Englischen auf die Umgangssprache der deutschen Schweiz.'' I: *Schweizerdeutsches Wörterbuch. Bericht über das Jahr 1966,* Züri 1967, S.&nbsp;11–22.
* ''Etwas vom «Boss».'' I: *Schweizerdeutsches Wörterbuch. Bericht über das Jahr 1967,* Züri 1968, S.&nbsp;31–38.
* *Papier- und Geisterwörter aus der deutschen Schweiz.* I: *Festschrift Gottfried Boesch,* Schwyz 1980, S.&nbsp;107–111.
* *Die Grenzzone zwischen Name und Appellativ: Eine Herausforderung des Lexikologen?* I: *Proceedings of the 13th International Congress of Onomastic Sciences I,* Warschau 1981, S.&nbsp;329–335.
* *Eine Volksausgabe des Idiotikons?* I: *Die Schweizerischen Wörterbücher. Beiträge zu ihrer wissenschaftlichen und kulturellen Bedeutung,* für d SGG useggëë vom Ottavio Lurati und em Hans Stricker, Fryburg 1982, S.&nbsp;231–237.
* *Anglicisms in Swiss German. The evaluation by computer of a survey conducted in 1964/5.* I: *English in contact with other languages. Studies in honour of Broder Carstensen on the occasion of his 60th birthday,* useggëë vom Wolfgang Viereck und em Wolf-Dietrich Bald, Budapest 1986, S.&nbsp;179–206.
* *Althochdeutsches im Schweizerischen Idiotikon.* I: *Althochdeutsch,* Band 2: *Wörter und Namen, Forschungsgeschichte,* useggëë vom Rolf Bergmann u.&nbsp;a., Heidelberg 1987, S.&nbsp;1025–1029.
* *Der alt Güüchmaarti und die alte Stumpig. Ein Stück Oral Poetry aus der Innerschweiz von Franz Stump,* useggëë vom Peter Dalcher und em Paul Kamer under Mithülff vom Lotti Arter. I: *Festgabe für Arno Ruoff,* Dybinge 1990, S.&nbsp;60–79. – Namaal: *Der alt Güüchmaarti und die alte Stumpig. Ein Älpler-Epos aus der Innerschweiz von Franz Stump,* useggëë von Peter Dalcher. I: *Der Geschichtsfreund* 156 (2003), S.&nbsp;147–170 (online).
* *«Was tut ein Playboy, wenn er nicht playt?» Zum Gebrauch englischer Verben in der Schriftsprache und Mundart der deutschen Schweiz.* I: *Alemannische Dialektforschung. Bilanz und Perspektiven. Beiträge zur 11. Arbeitstagung alemannischer Dialektologen,* useggëë vom Heinrich Löffler under Mitaarbet vom Christoph Grolimund und de Mathilde Gyger, Dybinge und Basel 1995, S.&nbsp;55–64 (Basler Studien zur deutschen Sprache und Literatur 68).
* *Zu einigen Fischnamen.* I: *Dan do Oide. Essays in Memory of Conn R. O’Cleirigh,* Dublin 1997, S.&nbsp;105–114.
* *Der Huchen und seine Etymologien.* I: *Beharrsamkeit und Wandel. Festschrift für Herbert Tatzreiter zum 60. Geburtstag,* useggëë vom Werner Bauer und em Hermann Scheuringer, Wien 1998, S.&nbsp;39–47.
* *Wie das Schweizerische Idiotikon mit den Kinderreim-Wörtern umgeht.* I: *Erträge der Dialektologie und Lexikographie. Festgabe für Werner Bauer zum 60. Geburtstag,* useggëë vom Herbert Tatzreiter u.&nbsp;a., Wien 1999, S.&nbsp;31–48.
* *Innerschweizer Dialektspezialitäten.* I: *Der Geschichtsfreund* 154 (2001) 64–74.
* *Zu Eigen- und Besonderheiten deutschschweizerischer Anglizismen.* I: *Alemannische Dialektologie: Wege in die Zukunft. Beiträge zur 16. [[Arbeitstagung zur alemannischen Dialektologie|Arbeitstagung für alemannische Dialektologie]] in Freiburg/Fribourg vom 07.–10.09.2008,* useggëë vo de Helen Christen u.&nbsp;a., Stuegert 2010 (ZDL-Byheft 141), S.&nbsp;219–230.

**Anglizisme-Sammlig**
* ''Anglizismensammlung von Peter Dalcher.''

## Weblink
*